recursal/SuperWikiNEXT-32B huggingface dataset:
பெராக்சியிருசல்பேட்டு அயனியின் பந்து மற்றும் குச்சி வடிவம்
பெராக்சியிருசல்பேட்டு எதிர்மின்னயனியின் அமைப்பு
**பெராக்சியிருசல்பேட்டு***(peroxydisulfate)* என்பது S  
2O2−  
8 என்ற மூலக்கூற்று வாய்ப்பாடு கொண்ட ஓர் அயனியாகும். பொதுவாக இது பெர்சல்பேட்டு அயனி என்று அடையாளப்படுத்தப்படுகிறது. ஆனால் பெராக்சோவொருசல்பேட்டு, SO2−  
5.அயனியையும் இது குறிக்கிறது. பெராக்சியிருசல்பேட்டு அயனியைக் கொண்டிருக்கும் உப்புகள் தோராயமாக ஆண்டொன்றுக்கு 5,00,000 இலட்சம் டன்கள் உற்பத்தி செய்யப்படுகின்றன. சோடியம் பெர்சல்பேட்டு (Na2S2O8), பொட்டாசியம் பெர்சல்பேட்டு (K2S2O8), அமோனியம் பெர்சல்பேட்டு ((NH4)2S2O8) போன்றவை முக்கியமான சில உப்புகளாகும். இவ்வுப்புகள் யாவும் நிறமற்றவை, நீரில் கரையக்கூடியவை மற்றும் வலிமையான ஆக்சிசனேற்றிகள் ஆகும்.

பயன்பாடுகள்
-----------

சிடைரீன், அக்ரைலோநைட்ரைல் மற்றும் புளோரோ ஆல்க்கீன்கள் போன்ற ஆல்க்கீன்களின் பலபடியாக்கல் வினைகளைத் தொடங்கி வைக்கப் பெராக்சியிருசல்பேட்டு உப்புகள் பயன்படுத்தப்படுகின்றன. பெராக்சியிருசல்பேட்டு உப்புகள் இவ்வினையில் சமப்பிளவு அடைந்து பலபடியாதல் வினையைத் தொடங்கி வைக்கின்றன.

[O3SO–OSO3]2− ⇌ 2 [SO4]•−

பிரதான வர்த்தகப் பயன்பாடுகள் தவிர்த்து பெராக்சியிருசல்பேட்டுகள் ஆய்வகங்களிலும் வினைகளில் பங்கேற்கின்றன.:

* எல்ப்சு பெர்சல்பேட்டு ஆக்சிசனேற்றம்
* Ag+ யிலிருந்து Ag2+ ஆக ஆக்சிசனேற்றம்.

மேற்கோள்கள்
-----------

1. ↑  Harald Jakob, Stefan Leininger, Thomas Lehmann, Sylvia Jacobi, Sven Gutewort (2005), "Peroxo Compounds, Inorganic", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a19\_177.pub2CS1 maint: multiple names: authors list (link)
**வம்சதாரா ஆறு** (Vamsadhara or Bansadhara River) என்பது இந்தியாவில் ஆந்திரப் பிரதேசம் மற்றும் ஒடிசா மாநிலங்களின் வழியே கிழக்கு நோக்கிப் பாயும் ஒரு முக்கியமான ஆறு ஆகும். இது ருசிகுல்யா ஆறு மற்றும் கோதாவரி ஆறுகளுக்கிடையே பாய்கிறது.

இந்த ஆறு ஒடிசா மாநிலத்தின் களாஹாண்டி மாவட்டம் மற்றும் ராயகடா மாவட்டம் ஆகிய இடங்களில் தொடங்கி கிழக்கு நோக்கி 254 கி.மீ தூரம் ஓடி வருகிறது. பின்னர் ஆந்திரப்பிரதேச மாநிலம் கலிங்கப்பட்டினம் என்ற இடத்தில் வங்காள வரிகுடாவில் கலக்கிறது. இந்த ஆற்றின் மொத்த நீர்பிடிப்புப் பகுதி 10,830 சதுர கிலோமீட்டர் ஆகும்

சிறீகாகுளம் மாவட்டத்தின் கலிங்கப்பட்டினம் இந்த ஆற்றின் ஓரத்தில் அமைந்துள்ள சுற்றுலாப் பயணிகளை ஈர்க்கும் இடமாகும்.

மகேந்திர தனாயா  வம்சதாரா ஆற்றின் முக்கிய துணை ஆறாகும். இது ஒடிசா மாநிலத்தின் கஜபதி மாவட்டத்தில் உருவாகிப் பின்னர் ஆந்திர மாநிலம் கோட்டா அணைக்கட்டில் இணைகிறது. இந்த ஆற்றின் குறுக்கே ரேகுலப்பாடு என்ற இடத்தில் ஆற்றைத் தடுத்து பாசனத்திற்குப் பயன்படுத்த புதிய அணைக்கட்டு ஒன்று கட்டப்பட்டுவருகிறது.

வம்சதாரா திட்டம்
----------------

பொட்டெபள்ளி ராஜகோபால ராவ் செயல்திட்டம் இந்த வம்சதாரா ஆற்றில் கட்டப்பட்டுள்ளது.

மேற்கோள்கள்
-----------

1. ↑  Mahendra Tanaya River of Odisha]
2. ↑  Four years after laying stone river projects fail to take off - The Hindu August 19, 2012
3. ↑  "The Hindu on Vamsadhara project". 2013-01-03 அன்று மூலம் பரணிடப்பட்டது. 2021-08-26 அன்று பார்க்கப்பட்டது.
**தீபிகா நாராயண் பரத்வாஜ் (Deepika Narayan Bhardwaj)** இவர் ஓர் இந்திய பத்திரிகையாளரும், ஆவணப்படத் தயாரிப்பாளரும் மற்றும் சம உரிமை ஆர்வலரும் ஆவார்.   மணமகள் மற்றும் அவர்களது குடும்பத்தினர் வரதட்சணை கொடுமை காரணம் மற்றும் குற்றவியல் பிரிவு 498 ஏ (வரதட்சணை எதிர்ப்பு சட்டம்) ஆகியவற்றை உள்ளடக்கிய ஒரு ஆவணப்படத்தை தயாரித்த பின்னர் பரத்வாஜ் முக்கியத்துவம் பெற்றார்.  ரோதக் சகோதரிகளின் வைரஸ் வீடியோ சர்ச்சையில் பாதிக்கப்பட்டவர்கள் எனக் கூறப்படும் சதித்திட்டத்தில் இவர் சாட்சிகளை நேர்காணல் செய்து ஆதாரங்களை சேகரித்து அம்பலப்படுத்தினார்.

கல்வி மற்றும் தொழில்
--------------------

தீபிகா நாராயண் பரத்வாஜ் துணி மற்றும் அறிவியல் தொழில்நுட்ப நிறுவனத்தில் பி.டெக் பட்டம் பெற்றார். 2009 ஆம் ஆண்டில் இந்திய இதழிலியல் தொழில்நுட்ப நிறுவனத்தில் தொலைக்காட்சி பத்திரிகையில் முதுகலை சான்றிதழ்ப் பட்டம் பெற்றார். 

திரைப்படத் தயாரிப்பைத் தொடர வேலையை விட்டுச் செல்வதற்கு முன்பு 2006 முதல் 2008 வரை  இன்ஃபோசிஸ் நிறுவனத்தில் மென்பொருள் பொறியாளராகப் பணியாற்றினார்.  இவரது *கிராமின் டக் சேவக்* என்ற முதல் ஆவணப்படம் 2009 இல் ஜீவிகா: ஆசியா வாழ்வாதார ஆவணப்பட விழாவில் மாணவர் திரைப்பட விழாவில் வெற்றி பெற்றது.  இவர் நவம்பர் 2010 முதல் எக்ஸ்சேஞ்ச் 4 என்ற நிறுவனத்தில் தலைமை ஆலோசகராக பணியாற்றி வருகிறார்.

குறிப்புகள்
-----------

1. ↑  "About Author". *swarajyamag.com*. 15 July 2019 அன்று மூலம் பரணிடப்பட்டது. 2019-07-15 அன்று பார்க்கப்பட்டது.
2. ↑  "International Women's Day: Woman activist fights for men abused by women". *WION* (ஆங்கிலம்). 20 July 2019 அன்று மூலம் பரணிடப்பட்டது. 2019-07-20 அன்று பார்க்கப்பட்டது.
3. ↑  "Haryana woman's film lends voice to harassed married men". *Hindustan Times* (ஆங்கிலம்). 2017-01-21. 15 July 2019 அன்று மூலம் பரணிடப்பட்டது. 2019-07-15 அன்று பார்க்கப்பட்டது.
4. ↑  "Rohtak eve-teasing case gets another turn with a fourth video surfacing". *DNA India* (ஆங்கிலம்). 2014-12-12. 15 July 2019 அன்று மூலம் பரணிடப்பட்டது. 2019-07-15 அன்று பார்க்கப்பட்டது.
5. 1 2  VisualCV.com. "Deepika Bhardwaj - Editorial Consultant at exchange4media - VisualCV". *visualcv.com* (ஆங்கிலம்). 15 July 2019 அன்று மூலம் பரணிடப்பட்டது. 2019-07-15 அன்று பார்க்கப்பட்டது.
6. ↑  "In pursuit of purpose: Tales of alternative careers from Gurugram". *Hindustan Times* (ஆங்கிலம்). 2018-09-09. 2020-01-21 அன்று பார்க்கப்பட்டது.
7. ↑  "International Men's Day: 'I'm a Man Who Faced Domestic Abuse'". *The Quint* (ஆங்கிலம்). 2018-11-19. 16 July 2019 அன்று மூலம் பரணிடப்பட்டது. 2019-07-16 அன்று பார்க்கப்பட்டது.
பூதாமூர், கடலூர் மாவட்டத்தின் விருத்தாச்சலம் வட்டத்தில் உள்ள ஊர். ஒரு பக்கம் நகர அமைப்பும் மறுபக்கம் முற்றிலும் கிராம அமைப்பும் கொண்டது இந்த ஊர். இந்த ஊர் மக்கள் உழவுத் தொழிலை செய்கின்றனர். இருப்பினும் அனைத்து வித தொழில் செய்யும் மக்களும், பல துறைகளிலும் வேலை புரியும் மக்களும் இங்கு உள்ளனர். இந்த ஊர் மிகவு‌ம் பழமையான பண்பாட்டு கோயில்களை கொண்டது.

கோவில்கள்
---------

ஊரின் முக்கியமானதும் மிகவு‌ம் பழைமையானதும் ஆன கோவில்  *பூதாமூர், ஏனாதிமேடு அருகில்* எழுந்தருளியுள்ள *அருள்மிகு ஸ்ரீ முத்துலிங்க ஈஸ்பரர் (முனியப்பர்) கோவில்* ஆகும். இதனை  *பெரிய முனியப்பர்* என்றும் *சப்த முனீஸ்வரர்* என்றும் அழைப்பர். 

```
 இந்த கோவில் *7 உபய நாட்களை' 'கொண்டு திருவிழா நடத்தப்படும். இதில்* 3 ம் நாள் திருவிழா *மிகவு‌ம் சிறப்பு பெற்றதாக அமையும். திருவிழா காலங்களில் தினமும்* இரவு சாமி ஊர்வலம் *நடைபெறும்.* 
  இதனை அடுத்து ஆற்றங்கரை ஓரமாக தீர்த்தாங்கரை பகுதியில் சக்தி மிக்க  *கருப்பனார் கோவில்* உள்ளது. இது பூதாமூர் மற்றும் ஏனாதிமேட்டில் வாழும் முக்கிய குடும்பங்களுக்கு குல தெய்வம் ஆகும். இந்த கோவிலின் வேல்கள் திட்டக்குடி அடுத்துள்ள *துங்கபுரம்* என அழைக்கப்படும் *சிறுமதுரை* எனும் ஊரில் இருந்து எடுத்து வரப்பட்டு வைக்கப்பட்டுள்ளது.

  மேலும் பூதாமூர் வள்ளலார் வீதியில் எழுந்தருளியுள்ள  *அருள்மிகு ஸ்ரீ செங்கழனி மாரியம்மன் கோவில்* மிகவு‌ம் பிரசித்தி பெற்ற கோவில் ஆகும். இந்த கோவிலில் செடல் உற்சவம் மிகவு‌ம் கோலாகலமாக நடைபெறும். இது ஆடி மாதத்தில் நடைபெறும் நிகழும் திருவிழா. 100 க்கு மேற்பட்ட பக்தர்கள் இங்கு காப்பு கட்டி பாலக்கரை அருகில் உள்ள மணிமுத்தாறு ஆற்றங்கரையில் இருந்து அலகு அணிந்த வண்ணம் 3km தூரத்திற்கு நடந்து வந்து தங்கள் நேர்த்தி கடனை அம்மனுக்கு செலுத்துவார்கள். மேலும் இதில் அணிந்து மயில் அலகு பார்ப்பவர்களை பரவசம் அடைய செய்யும். 
  இதனை அடு்த்த பூதாமூர் நன்னேரி கரையில் எழுந்தருளியுள்ள  *அருள்மிகு ஸ்ரீ திரௌபதி அம்மன்*   கோவில் அமைந்துள்ளது. இங்கு நடைபெறும் தீமிதி திருவிழா மிகவும் சிறப்பு வாய்ந்தது. திருவிழா காலத்தில் நடைபெறும்  *அரவான் கடா பலி* நாடகம் ஒரு முக்கிய நிகழ்ச்சியாகும். 
```

மேலும் ஏரியின் மற்றொரு கரையில் பெரிய அரசமரத்தின் அடியில் பிள்ளையார் கோவில் உள்ளது. 

```
  பூதாமூர் பேருந்து நிறுத்தத்தில் இருந்து 100 மீ தொலைவில் சிறிய முனியப்பா கோவில் உள்ளது. இதனை மக்கள் ஆலமரத்து முனி என அன்புடன் அழைப்பர். இங்கு நடைபெறும்  *தீமிதி திருவிழா* மிகவு‌ம் சிறப்பு வாய்ந்தது. இது ஒவ்வொரு சமுதாய மக்களுக்கும் 1 நாள் வீதம் 10 உபய நாட்களை கொண்ட திருவிழா ஆகும். இந்த ஊர் மக்களின் ஒற்றுமையை குறிக்கும் வண்ணம் இந்த கோவில் திருவிழா அமைந்துள்ளது. 
  இந்த கோவிலின் அருகில்  *சிவன் கோவில்* உள்ளது. விஷேச காலங்களில் அங்கு சிறப்பு பூஜை நடைபெறும். 
```

```
  ஏனாதிமேட்டின் அருகில் ஒரு  *சிவன் கோவில்*  உள்ளது. இங்கும் விஷேச கால பூஜைகள் நடைபெறும். மேலும் இந்த கோவிலின் சிறப்பு கோவில் முன் பகுதியில் உள்ள ஒரே கல்லால் ஆன பிள்ளையார் சிலை ஆகும்.
```
சாமுண்டி விருந்தினர் மாளிகை
வரலாற்று அல்லாமா சத்திரம்
சுதந்திரப் பூங்கா
**திவான் சாலை (Dewan's Road )** என்பது இந்தியாவின் கர்நாடக மாநிலமான மைசூர் நகரத்தில் உள்ள ஒரு முக்கியமான பிரதான வீதியாகும்.

அமைவிடம்
--------

நகர மையத்தின் மேற்குப் பகுதியில் திவான் சாலை அமைந்துள்ளது. தேவராஜ் அர்சு சாலை, வினோபா சாலை மற்றும் சாமராசா இரட்டை சாலை போன்ற பிற முக்கிய சாலைகள் இதனுடன் இணைகின்றன.   சப்னா புத்தகக் கடைக்கு அருகிலுள்ள செல்லுவாம்ப்ரா மருத்துவமனையின் பின்புறத்திலிருந்து திவான் சாலை தொடங்குகிறது. இது சுதந்திர பூங்காவின் மேற்குப் பகுதியைக் கடந்து வட்டார போக்குவரத்து அலுவலக வட்டத்தின் கிழக்குப் பகுதிக்கு அருகில் முடிவடைகிறது.

நீளம்
-----

திவான் சாலை சுமார் 1.55 கிலோமீட்டர் நீளம் கொண்டது. இரம்யா மகேந்திர உணவகம், சுபம் திவான் அடுக்குமாடி குடியிருப்புகள், டாடா கார் சேவை மற்றும் பாரத் சுற்றுலாச் சேவை போன்ற அடையாளங்கள் திவான் சாலையில் இருக்கிறது.

வரலாறு
------

திவான் சாலையின் தோற்றம் மைசூர் மன்னரின் காலத்திற்கு முந்தையது. சுதந்திரத்திற்குப் பிறகு, இந்த வரலாற்றுச் சாலை சிலரால் புறக்கணிக்கப்பட்டு பழுதுபார்க்கப் படாமல் சுகாதாரமற்றதாக மாறியது. புகழ்பெற்ற நபர்களின் ஓவியங்கள் மற்றும் ஓவியங்களுடன் 2016 ஆம் ஆண்டில் ஒரு திட்டம் அறிமுகப்படுத்தப்பட்டது. CAVA (சாமராசேந்திர மெய்நிகர் கலை அகாடமியின் கலைஞர்கள் இந்த மாற்றத்திற்கு பங்களித்தனர். ஒரு கோபுர கடிகாரமும் இங்கு நிறுவப்பட்டது.

அஞ்சல் அலுவலகம்
---------------

தேவராசா மொகல்லா அஞ்சல் நிலையத்தின் கீழ் வருவதால், திவான் சாலையின் குறியீட்டு எண் 570001 ஆகும்.

மேலும் காண்க
------------

* தேவராஜ் அர்சு சாலை, மைசூர்

படத் தொகுப்பு
-------------

* மகாலட்சுமி கோயில்மகாலட்சுமி கோயில்
* இமாம் ஷா மசூதிஇமாம் ஷா மசூதி

குறிப்புகள்
-----------

1. ↑  "Dewans Road - Mysuru". *wikimapia.org*.
2. ↑  "Google Maps". *Google Maps*.
3. ↑  "A colourful upgrade for Dewan's Road". 15 July 2016 – www.thehindu.com வழியாக.
4. ↑  "What is the pincode of Dewans Road Devaraj Urs Road Mysore ?". *www.pincodebox.in*.
**வயதான கிட்டார் கலைஞர்** (The Old Guitarist) என்பது, 1903ன் பிற்பகுதிக்கும், 1904ன் முற்பகுதிக்கும் இடைப்பட்ட காலத்தில் புகழ்பெற்ற ஓவியரான பாப்லோ பிக்காசோவினால் வரையப்பட்ட ஓவியம் ஆகும். இவ்வோவியம், எசுப்பெயினில் உள்ள பார்சிலோனாவின் தெருவில், வயதான, கண்பார்வையற்ற, களைத்த தோற்றம் கொண்ட, கந்தல் ஆடையணிந்த ஒரு மனிதன் தனது கிட்டாரை நோக்கி வளைந்தபடி அதை வாசிக்கும் காட்சியைக் காட்டுகிறது. இது தற்போது, சிக்காகோ கலை நிறுவனத்தில் காட்சிக்கு வைக்கப்பட்டுள்ளது.

இந்த ஓவியம் வரையப்பட்ட காலத்தில் நவீனவியம், உணர்வுப்பதிவுவாதம், பின்-உணர்வுப்பதிவுவாதம், குறியீட்டியம் போன்ற பாணிகள் கலந்து வெளிப்பாட்டுவாதம் என்னும் புதிய இயக்கம் உருவாகியிருந்தது. இப்பாணி பிக்காசோவின் பாணியிலும் தாக்கத்தை ஏற்படுத்தியிருந்தது. அத்துடன், அக்காலத்தில் பிக்காசோவின் மோசமான வாழ்க்கைத்தரமும், அவரது நண்பனின் தற்கொலையும் அவரது ஓவியங்களில் தாக்கத்தை ஏற்படுத்தியிருந்தன. இக்காலம் பிக்காசோவின் நீலக்காலம் எனப்படுகின்றது.

பகுப்பாய்வு
-----------

பார்ப்பவர்களிடம் வேண்டிய உணர்வுகளை உருவாக்குவதற்காக *வயதான கிட்டார் கலைஞர்* ஓவியத்தின் கூறுகள் கவனமாகத் தெரிவுசெய்யப்பட்டுள்ளன. எடுத்துக்காட்டாகத் தனிநிறப் பயன்பாடு தட்டையான, இரு பரிமாண வடிவங்களை உருவாக்கி கிட்டார் கலைஞரை நேரம், இடம் ஆகியவற்றிலிருந்து பிரித்து வைத்துள்ளது. ஒட்டுமொத்தமாக, நீலச் சாயைகள் துயரத்தின் பொதுவான உணர்வை உருவாக்குவதுடன், துன்பியல் தன்மையை மேலும் அழுத்தமாகக் காட்டுகின்றன.

மேற்கோள்கள்
-----------

1. 1 2  Art Institute of Chicago, *The Old Guitarist*, About this work
**தீபிகா உதகாமா** (*Deepika Udagama*) என்பவர் இலங்கையின் பேராசிரியை, கல்வித்துறை நிர்வாகி, மனித உரிமை ஆர்வலர் மற்றும் இலங்கை மனித உரிமைகள் ஆணைக்குழுவின் தலைவராகவும் பணியாற்றியவர் ஆவார். இவர் பேராதனைப் பல்கலைக்கழகத்தில் சட்டத் துறையின் தலைவராகவும் பணியாற்றியுள்ளார். பன்னாட்டு மனித உரிமைகள் சட்டத் துறையில் நிபுணத்துவம் பெற்றவர். மனித உரிமைகளை மேம்படுத்துதல் மற்றும் பாதுகாத்தல் தொடர்பான ஐக்கிய நாடுகள் அவையின் (ஐ.நா.) துணை ஆணைக்குழுவின் இலங்கையின் மாற்று உறுப்பினராகவும், உலகமயமாக்கல் மற்றும் மனித உரிமைகள் மீதான தாக்கம் குறித்த ஐக்கிய நாடுகளின் துணை ஆணைக்குழுவின் இணை சிறப்பு நிருபராகவும் பணியாற்றினார். கலாநிதி உதகமா சட்ட பீடத்தில் மனித உரிமைகள் ஆய்வு மையத்தின் நிறுவன இயக்குநராக இருந்தார். இவர் இலங்கை அறக்கட்டளையின் மக்களாட்சி மற்றும் மனித உரிமைகள் ஆணைக்குழுவின் தலைவராக பணியாற்றுகிறார். இவர் இளங்கலைச் சட்டம் மற்றும் முதுநிலை சட்டப் படிப்பினையும் (கொழும்பு பல்கலைக்கழகம்) கூடுதலாகச் சட்டப் படிப்பினை கலிபோர்னியாவிலும் முடித்துள்ளார்.

3 ஆகத்து 2020 அன்று, உதகாமா இலங்கை மனித உரிமைகள் ஆணைக்குழுவின் தலைவர் பதவியிலிருந்து விலகினார்.

மேற்கோள்கள்
-----------

1. ↑  www.cmb.ac.lk பரணிடப்பட்டது 2007-09-05 at the வந்தவழி இயந்திரம், unknown, unknown (accessed 23 August 2007)
2. ↑  "Human Rights Defender Deepika Udagama quits as Chair of the Human Rights Commission". *EconomyNext*. 2020-08-03. 2020-08-05 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Dr. Deepika Udagama resigns as HRCSL Chairperson | Daily FT". *www.ft.lk* (English). 2020-08-05 அன்று பார்க்கப்பட்டது.CS1 maint: Unrecognized language (link)
4. ↑  admin (2020-08-03). "Human Rights Commission chairperson Deepika Udagama resigns | Colombo Gazette" (ஆங்கிலம்). 2020-08-05 அன்று பார்க்கப்பட்டது.
**வம்சி** (Vamsy) (1956 நவம்பர் 20) இந்தியத் திரைப்பட இயக்குநரும், திரைக்கதை எழுத்தாளரும், இசையமைப்பாளருமாவார். இவர், தெலுங்குத் திரைப்படத்துறையுலகில் பணிபுரிகிறார். 1985 ஆம் ஆண்டில் *சித்தாரா* என்ற படத்திற்காக தேசிய திரைப்பட விருதைப் பெற்றார். இயக்குனர் பாபுவைப் போன்ற கலை உணர்வுடன் திரைப்படத்தை உருவாக்கும் இவர், தனது சொந்த பாணியைக் கொண்டுள்ளார்.

ஆரம்ப கால வாழ்க்கை
------------------

வம்சி 1956 நவம்பர் 20 ஆம் தேதி அம்பிக்கு அருகே பிறந்து ஆந்திராவின் கிழக்கு கோதாவரி மாவட்டத்தின் இராமச்சந்திரபுரத்திற்கு அருகிலுள்ள பசலாபுடி கிராமத்தில் வளர்ந்தார் .

தொழில்
------

வம்சி சங்கராபரணம் படத்தில் கே. விஸ்வநாத் அவர்களிடம் உதவி இயக்குநராக பணிபுரிந்தார். 1982ஆம் ஆண்டில் சிரஞ்சீவி, சுஹாசினி, திரிபுரனேணி சாய் சந்த், இராஜேந்திர பிரசாத் ஆகியோருடன் *மஞ்சுபல்லகி* என்ற தனது முதல் படத்தை உருவாக்கும் முன் *சீதகோக்கா சிலக்கா* என்றப் படத்தில் பணி புரிந்தார். இந்த படம் இராபர்ட் இராசசேகரன் இயக்கிய தமிழ்த் திரைப் படமான பாலைவனச்சோலையின் மறு ஆக்கமாகும்.  1984 ஆம் ஆண்டில், விமர்சன ரீதியாக பாராட்டப்பட்ட *சித்தாராவை* உருவாக்கினார். இதன் மூலம் பானுப்ரியாவை தெலுங்குத் திரையுலகிற்கு அறிமுகப்படுத்தினார். இந்த திரைப்படம் இவரது சொந்த புதினமான *மகால் லோ கோகிலா* என்பதை தழுவி எடுக்கப்பட்டது. இந்த திரைப்படம் தெலுங்கில் சிறந்த திரைப்படத்திற்கான தேசிய திரைப்பட விருதை வென்றது. 1985 ஆம் ஆண்டில், இராஜேந்திர பிரசாத் கதாநாயகனாக நடித்த முதல் திரைப்படமான 'பிரேமிஞ்சு பெல்லாடு' என்ற படத்தை இயக்கினார். 

தனது தொழில் வாழ்க்கையின் ஒரு குறிப்பிடத்தக்க காலத்திற்கு, இவர் இசையமைப்பாளர் இளையராஜாவுடன் இணைந்து பணியாற்றினார். இவர்களின் கூட்டணியில் பல சிறந்த படைப்புகள் வெளிவந்தன.

குறிப்புகள்
-----------

1. ↑  ""Manchupallaki on vamsy.net"". 2007-12-11 அன்று மூலம் பரணிடப்பட்டது. 2021-02-05 அன்று பார்க்கப்பட்டது.
2. ↑  ""Preminchu Pelladu on vamsy.net"". 2008-04-08 அன்று மூலம் பரணிடப்பட்டது. 2021-02-05 அன்று பார்க்கப்பட்டது.
3. ↑  "Article on Vamsy-Ilayaraja combo"

வெளி இணைப்புகள்
---------------

* Vamsy Fansite
* Series on Vamsy
* ஐ.எம்.டி.பி இணையத்தளத்தில் வம்சி
* MBS Prasad's articles on Pasalapudy kathalu
**மௌரீன் ஈகா மாழ்சி** (*Maurren Higa Maggi*, பிறப்பு: சான் கார்லோசில் சூன் 25, 1976) பிராசிலிய தடகள விளையாட்டாளரும் ஒலிம்பிக் தங்கப் பதக்கம் வென்றவரும் ஆவார். 100 மீட்டர் தடை தாண்டுதலிலும் நீளம் தாண்டுதலிலும் தென் அமெரிக்க சாதனையாளராகத் திகழ்கிறார்; முன்னதில் 12.71 வினாடிகளும் பின்னதில் 7.26 மீட்டர்களும் இவரது சாதனையாக நிற்கின்றது. தவிரவும் மும்முறை தாண்டுதலில் இவரது சிறந்த தொலைவான 14.53 மீட்டர்கள் முன்னாள் தென் அமெரிக்க சாதனையாக இருந்தது. ஒரு தனிநபர் போட்டியில் ஒலிம்பிக் தங்கப் பதக்கம் வென்ற முதல் பிராசிலியப் பெண்ணாக இவர் விளங்குகின்றார்.

2003இல் மௌரீன் மருந்தேற்றல் சர்ச்சையில் சிக்கினார்; இவரது மாதிரிச் சான்றில் குளோசுடெபால் என்ற தடை செய்யப்பட்ட மருந்தின் எச்சம் கண்டறியப்பட்டது. தான் பயன்படுத்திய வடுநீக்கு களிம்பில் இது இருந்திருக்கலாம் எனக் கூறினார். மௌரீன் இதற்காக போட்டிகளிலிருந்து இரண்டாண்டுகள் தடை செய்யப்பட்டார். இதனால் 2003ஆம் ஆண்டு நடந்த பான் அமெரிக்கன் விளையாட்டுக்களில் அவரால் கலந்து கொள்ள முடியவில்லை. கருவுற்றதால் 2004ஆம் ஆண்டு ஒலிம்பிக் விளையாட்டுக்களில் கலந்து கொள்ளவில்லை.

2009ஆம் ஆண்டில் கெய்லா கோஸ்டாவில் நடந்த பிரேசிலின் தேசிய விளையாட்டுக்களில் இரண்டாவதாக வந்தார்; 1998க்குப் பிறகு வெற்றிபெறாதது இதுவே முதல் முறையாகும்.

மௌரீன் சக விளையாட்டாளர் அன்டோனியோ பிசோனியாவைத் திருமணம் புரிந்துள்ளார்; இவர்களுக்கு சோபியா என்ற மகள் உள்ளார்.

மேற்சான்றுகள்
-------------

1. ↑  Biscayart, Eduardo (2009-05-18).Vili sets 20.69m Oceania Shot Put record in Rio. தடகள விளையாட்டுக் கூட்டமைப்புகளின் பன்னாட்டுச் சங்கம். Retrieved on 2009-05-18.
2. ↑  Amostra B confirma doping de Maureen Maggi (Portuguese)
3. ↑  Biscayart, Eduardo (2009-06-08). Murer vaults to world leading 4.82m at Brazilian nationals. தடகள விளையாட்டுக் கூட்டமைப்புகளின் பன்னாட்டுச் சங்கம். Retrieved on 2009-06-09.

வெளி இணைப்புகள்
---------------

* ஐ.ஏ.ஏ.எஃபில் இடம்பெறும் மௌரீன் மாழ்சி-இன் குறிப்புப் பக்கம்
* sports-reference.com profile பரணிடப்பட்டது 2009-09-23 at the வந்தவழி இயந்திரம்
**பெரியகரும்பூர் அகத்தீஸ்வரர் கோயில்** தமிழ்நாட்டில் திருவள்ளூர் மாவட்டம், பெரியகரும்பூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அகத்தீஸ்வரர், அகிலாண்டேஸ்வரி சன்னதிகளும், விநாயகர், முருகன், நவக்கிரகம், சண்டிகேஸ்வரர், நந்தி, சிம்மம், தட்சிணாமூர்த்தி உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. ஐப்பசி மாதம் அன்னாபிஷேகம் முக்கிய திருவிழாவாக நடைபெறுகிறது. சித்திரை மாதம் தமிழ் புத்தாண்டு திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தினேஷ் சந்திர சின்ஹா** (Dinesh Chandra Sinha ) ஒரு இந்திய அறிஞர், கல்வியாளர், நாட்டுப்புறவியலாளர், வரலாற்றாசிரியர் ஆவார். கிழக்கு வங்காளத்தைச் சேர்ந்த கவிகன் எனும் நிகழ்த்துக்கலையை ஆராய்ச்சி செய்ததன் மூலம் அறியப்படுகிறார்.

ஆரம்பகால வாழ்க்கை
-----------------

சின்ஹா 1935ம் ஆண்டு, பிரிவினைக்கு முந்தைய வங்காளத்தில் (இன்றைய பங்களாதேஷ் ) நவகாளி மாவட்டத்தில் சிந்துர்கைட் –பாபுபூர் என்னும் கிராமத்தில் பிறந்தார். சின்ஹா தனது 11 வது வயதில் நவகாளி இனப்படுகொலையால் பாதிப்படைந்து தனது பூர்வீக வீட்டை விட்டு குடும்பத்துடன் நவகாளியை விட்டு தப்பிச்சென்றார். வங்கப் பிரிவினைக்குப் பின்னர் கொல்கத்தாவிற்குக் குடிபெயர்ந்தார்.

குடும்பம் மற்றும் பிற்கால வாழ்க்கை
----------------------------------

சின்ஹாவிற்கு உடன்பிறந்தோர் 3 தம்பிகள் மற்றும் ஒரு தங்கை ஆவர். குழந்தைப்பருவத்திலேயே இவரது ஒரு தம்பியும் ஒரு தங்கையும் நோய்வாய்ப்பட்டு இறந்தனர். சின்ஹாவின் தந்தை உடல்நலக்குறைவால் 1942-ஆம் ஆண்டில் மரணமடைந்தார். நவகாளியிலிருந்து புலம் பெயர்ந்த பிறகு சின்ஹாவின் குடும்பத்தினர் பட்டாநகரில் குடியேறினர். சின்ஹா திருமணம் செய்து கொள்ளாமல் பிரம்மச்சரிய வாழ்வை மேற்கொண்டார் 1989 -ஆம் ஆண்டு சின்ஹாவின் அன்னை மரணமடைந்தார். 2006-ஆம் ஆண்டு இவருக்குப் புற்றுநோய் இருப்பது கண்டறியப்பட்டு தொடர் சிகிச்சை அளிக்கப்பட்டு வந்தது.

இறப்பு
======

2014-ஆம் ஆண்டு ஜனவரியில் இவரது தம்பிக்கு ஏற்பட்ட மாரடைப்பால் பெரும் அதிர்ச்சிக்கு உள்ளானர். இவரது தம்பி மாரடைப்பிலிருந்து மீண்டபிறகும் இவரால் அதிர்ச்சியில் இருந்து மீள முடியாத காரணத்தால் சின்ஹாவின் உடல்நிலை மோசமடையத் தொடங்கியது. 2014ம் ஆண்டு மே மாதம், மருத்துவமனையில் அனுமதிக்கப்பட்டு அடுத்த நாள் சிகிச்சை பலனின்றி உயிரிழந்தார்

பணி
---

சின்ஹா கல்கத்தா பல்கலைக்கழகத்தில் பல்கலைக்கழகப் பணியில் சேர்ந்தார். பணியில் இருந்தபோது, தனது படிப்பையும் ஆராய்ச்சியையும் தொடர்ந்து மேற்கொண்டு முனைவர் பட்டம் பெற்றார். சர் அசுதோஷ் தங்கப் பதக்கம், சரோஜினி பாசு தங்கப் பதக்கம் மற்றும் கிரிஃபித் நினைவு பரிசு ஆகியவை பல்வேறு தலைப்புகளில் ஆராய்ச்சி செய்ததற்காக அவருக்கு வழங்கப்பட்டது. இவர் 1995 இல் கல்கத்தா பல்கலைக்கழகத்தின் துணைப் பதிவாளராகப் பணியாற்றி ஓய்வு பெற்றார்.

விருதுகள்
---------

சர் அசுதோஷ் தங்கப் பதக்கம்

சரோஜினி பாசு தங்கப் பதக்கம்

கிரிஃபித் நினைவு பரிசு

மேற்கோள்கள்
-----------

1. ↑  "University Publications A". University of Calcutta. 5 August 2012 அன்று மூலம் பரணிடப்பட்டது. 17 September 2011 அன்று பார்க்கப்பட்டது.
செய்திவள்ளுவன் பெருஞ்சாத்தன் சங்ககாலப் புலவர். **குறுந்தொகை 228** எண்ணில் உள்ள ஒரே ஒரு பாடல் மட்டும் சங்கநூல் தொகுப்பில் இடம் பெற்றுள்ளது.

பெயர் விளக்கம்
--------------

செய்தி என்னும் சொல் யாழையும், செய்ந்நன்றியையும் உணர்த்தும் வகையில் சங்க இலக்கியங்களில் பயன்படுத்தப்பட்டுள்ளது. இந்த வகையில் இவரை **யாழிசைவாணன் வள்ளுவன்** என்றும், **உதவும் வள்ளுவன்** என்றும் கொள்ளலாம். உலகியலைச் சொல்லும் திருக்குறளைச் செய்தி என எடுத்துக்கொள்ளவும் இடம் உண்டு. இந்த வகையில் திருக்குறளை இயற்றிய திருவள்ளுவரைச் செய்திவள்ளுவன் என்றும் கூறுகின்றனர்.

இந்தச் செய்திவள்ளுவனின் மகன்தான் இந்தப் பெருஞ்சாத்தன்.

பாடல் செய்தி
------------

தலைவன் பிரிவை ஆற்றிக்கொண்டிருக்கும் திறமைசாலி என்று தலைவியைத் தோழி பாராட்டியதற்கு மறுமொழியாகத் தலைவி இவற்றைக் கூறுகிறாள்.

நெய்தல்நிலச் சிறுகுடி முற்றத்தில் தாழம்பூவின் மடல், குருகு சிறகை விரித்துப் படுத்துக் கிடப்பது போல், வீழ்ந்துகிடக்கும். அதனைக் கடலலை வந்து தொட்டுவிட்டுச் செல்லும். இந்த மென்பதத்தை விட்டுவிட்டு அவர் மிகத் தொலைவிலுள்ள நாட்டில் இருக்கிறார். இருந்தால் என்ன? அவர் என் நெஞ்சுக்கு அணியராக இருக்கிறாரே!

(தலைவியைத் தாழைமடலாக எண்ணிக்கொண்டு செய்தியை இணைத்துப் பார்க்கவேண்டும்)
அரங்கத்தின் பழைய படம், 1952கள்
 வாகினி பிக்சர்ஸின் விளம்பரம், சந்தமாமா இதழ், 1948.
**விஜயா வாகினி ஸ்டுடியோஸ்** (*Vijaya Vauhini Studios*) என்பது இந்திய மாநிலமான தமிழ்நாட்டின் சென்னையிருந்த முதன்மையான திரைப்படப் படப்பிடிப்பு அரங்கங்களில் ஒன்றாகும்.

வரலாறு
------

வாகினி ஸ்டுடியோஸ் மற்றும் விஜயா புரொடக்சன்ஸ் ஆகிய இரண்டும் இணைந்ததன் விளைவாக ஆசியாவின்] மிகப்பெரிய திரைப்பட அரங்கமாக கருதப்பட்டது. 1948 ஆம் ஆண்டில், தெலுங்குத் திரைப்படத் தயாரிப்பாளர் மூலா நாராயண சுவாமியின் சொத்துக்களும் வணிகங்களும் வருமான வரி சிக்கல்களால் பறிமுதல் செய்யப்பட்டன. தான் நடத்தி வந்த வாகினி ஸ்டுடியோவை வருமான வரித் துறையிலிருந்து காப்பாற்ற விஜயா புரொடக்சன்ஸ் அதிபர் பி. என்.ரெட்டிக்கு குத்தகைக்கு விட்டார். நாகிரெட்டி இதை தான் நடத்தி வந்த விஜயா புரொடக்சன்ஸ் நிறுவனத்துடன் இணைத்து "விஜயா-வாகினி ஸ்டுடியோஸ்" என்ற பெயரில் ஒரு படப்பிடிப்பு அரங்கமாக மாற்றினார்.

நாகி ரெட்டிக்கு வாகினி ஸ்டுடியோவின் விற்பனை

தயாரிப்புகள்
------------

பாதாள பைரவி, பெல்லி சேசி சூடு ( பிறகு தமிழில் கல்யாணம் பண்ணிப்பார் என எடுக்கப்பட்டது), சந்திராஹாரம், மாயா பஜார் போன்ற சில படங்கள் தயாரிக்கப்பட்டு ஒரே நேரத்தில் தமிழிலும் மொழி மாற்றம் செய்யப்பட்டன. தெலுங்கில் என். டி. ராமராவ் நடித்த "மிசம்மா" என்ற படம் தமிழில் ஜெமினி கணேசன் நடிக்கமிஸ்ஸியம்மா (1955) என எடுக்கப்பட்டது. "சந்திராஹரம்", "உமா சாந்தி கௌரி சங்கருலா கதா" ஆகிய படங்களைத் தவிர, விஜயா புரொடக்சன்ஸ் தயாரித்த ஒவ்வொரு படமும் ஒரு நல்ல வெற்றி பெற்றது.

தற்போது
-------

தற்போது, அரங்கம் இருந்த இடங்களில் விஜயா மருத்துவமனையும், விஜய சேச மகால் திருமண மண்டபமும் கட்டப்பட்டுள்ளது.

மேற்கோள்கள்
-----------

1. ↑  "The story in a road name - CHEN". The Hindu. 2009-12-07. 2016-05-30 அன்று பார்க்கப்பட்டது.
2. ↑  ஐ.எம்.டி.பி இணையத்தளத்தில் Narayana Swamy Moola
3. ↑  "Telugu Cinema - Research - "Telugu Cinema - past and the present" by Gudipoodi Srihari". Idlebrain.com. 2016-05-30 அன்று பார்க்கப்பட்டது.
4. ↑  "Bhatktha Potana (1943) - Anantapur". The Hindu. 2011-12-11. 2016-05-30 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2004-09-18 அன்று மூலம் பரணிடப்பட்டது. 2021-05-31 அன்று பார்க்கப்பட்டது.

```
The Hindu
```

* Stars – Chakrapani: 100 years

வெளி இணைப்புகள்
---------------

* IMBD Page
வீட்டுப் பூனையின் நான்கு நச்சு பற்கள் அல்லது கோரைப் பற்கள். (பற்களின் மேல் மற்றும் கீழ் வரிசைகளின் மிகப்பெரிய இரண்டு பற்கள்)
**நச்சுப்பல்** (Fang) என்பது நீண்ட, கூர்மையான பல் ஆகும்.

விளக்கம்
--------

நச்சுப்பல் என்பது நீண்ட, கூர்மையான பல் ஆகும். இது பாலூட்டிகளில் நச்சுப்பல் என்பது மாற்றியமைக்கப்பட்ட மேல் கோரைப் பல் ஆகும். கோரைப் பற்கள் சதையைக் கடிக்கவும் கிழிக்கவும் பயன்படுகிறது. பாம்புகளில், நச்சுப்பல், நச்சு சுரப்பியுடன் தொடர்புடைய ஒரு சிறப்புப் பல் ஆகும் (பாம்பு நச்சு பார்க்கவும்). சிலந்திகளில் நகக்கொம்புகளின் பகுதியாக இந்த நச்சுப்பல் வெளிப்புறப் பற்களாக உள்ளன.

மாமிச உண்ணிகளிலும் அனைத்துண்ணிகளிலும் கோரைப்பற்கள் மிகவும் பொதுவானவை. ஆனால் பழந்திண்ணி வௌவால்கள் போன்ற சில தாவர உண்ணிகளிலும் இவை காணப்படுகின்றன. பெரிய பூனைகள் போன்ற இரையைப் பிடிக்க அல்லது விலங்குகளை விரைவாகக் கொல்ல/செயலிழக்க இவை பொதுவாகப் பயன்படுத்தப்படுகின்றன. கரடி போன்ற அனைத்துண்ணிகள், மீன் அல்லது பிற இரைகளை வேட்டையாடும்போது கோரைப் பற்களைப் பயன்படுத்துகின்றன. ஆனால் இவை பழங்கள் போன்ற உணவை உண்ணத் தேவையில்லை. சில குரங்குகளுக்கும் நச்சுப்பல் உள்ளது. இவை பிற உயிரிகளை அச்சுறுத்தவும் சண்டையிடவும் பயன்படுத்துகின்றன. இருப்பினும், மனிதர்களின் குட்டையான கோரைப் பற்கள் விசப்பற்களாகக் கருதப்படுவதில்லை.

மதம் மற்றும் புராணங்களில் விசப்பற்கள்
-------------------------------------

டிராகன், கார்கோயல்கள் மற்றும் இயக்கர் போன்ற புராண மற்றும் இதிகாச உயிரினங்கள் நச்சுப்பற்களுடன் சித்தரிக்கப்படுகின்றன. வாம்பையரை வரையறுக்கும் பண்பாக விசப்பல் உள்ளது.

சில இந்து தெய்வங்களின் உருவப் பிரதிநிதித்துவம், வேட்டையாடுதல், கொல்லும் திறனைக் குறித்தல் போன்றவற்றினை இந்த விசப்பற்கள் குறிக்கின்றன. உதாரணமாகக் கடுமையான போர்வீரராக வழிபடப்படும் தெய்வமான சாமுண்டி. மரணத்தின் கடவுளான எமன். சீனா மற்றும் கிழக்கு ஆசியாவில் பௌத்தம் வெருபக்ஷா நம்பிக்கைகளில் பாலினீசும் இந்து சமயத்தில் விசப்பற்களுடன் காணப்படுபவை.

|  |  |  |  |  |
| --- | --- | --- | --- | --- |
|  காட்டேரி நச்சு பற்களுடன் ஹாலோவீன் ஆடை அணிபவர் |  நச்சு பற்களை கொண்ட இந்து மத அழிக்கும் கடவுள் எமன் |  இந்து மத காவல் தெய்வம் சாமுண்டி. |  "ஹுகின்" என்ற கப்பலில் உள்ள டிராகன் தலை |  பாம்புப் பற்கள் |

மேலும் பார்க்கவும்
------------------

* தந்தப் பல்

மேற்கோள்கள்
-----------

1. ↑  "Fang - Definition of Fang by Merriam-Webster".
2. ↑  "Fang - Definition of Fang by Merriam-Webster".
3. ↑  Vonk, Freek J.; Admiraal, Jeroen F.; Jackson, Kate; Reshef, Ram; de Bakker, Merijn A. G.; Vanderschoot, Kim; van den Berge, Iris; van Atten, Marit *et al*. (July 2008). "Evolutionary origin and development of snake fangs". *Nature* **454** (7204): 630–633. doi:10.1038/nature07178. பன்னாட்டுத் தர தொடர் எண்:0028-0836. பப்மெட்:18668106. Bibcode: 2008Natur.454..630V.
4. ↑  "Rangda - Asian Art Museum". 24 October 2011 அன்று மூலம் பரணிடப்பட்டது. 11 March 2018 அன்று பார்க்கப்பட்டது.

வெளி இணைப்புகள்
---------------

* பாம்புப் பற்களின் பன்முகத்தன்மை மற்றும் பரிணாம வளர்ச்சியின் கண்ணோட்டம்
ஹன் இனத்தவரைக் காட்டுமிராண்டிகளாகக் காட்டும் 19 ஆம் நூற்றாண்டு ஓவியம்
**காட்டுமிராண்டி** என்பது நாகரிகம் அற்றவர் என்று கருதும் ஒருவரைக் குறிக்கும் சொல். இச்சொல் ஒரு நாட்டினரையோ, இனத்தையோ, பழங்குடியினரையோ பொதுப்படையாகக் குறிக்கவும் பயன்படுத்துவது உண்டு. இது நகர நாகரிகத்தினரின் நோக்கு ஆகும். கொடூரமான, எதற்கும் சண்டைபோடுகிற, பிறர் உணர்வுகளைப் புரிந்துகொள்ளாத ஒருவரையும் *காட்டுமிராண்டி* என உருவகப்படுத்திக் கூறுவது உண்டு.

தமிழில் *காட்டுமிராண்டி* என்னும் சொல் *barbarian* என்னும் ஆங்கிலச் சொல்லுக்கு இணையான பொருள் கொண்டதாகப் பயன்படுகிறது. குறித்த ஆங்கிலச் சொல் கிரேக்க மொழியில் "கிரேக்கர் அல்லாதவர்" என்னும் பொருள் தருகின்ற *βάρβαρος (barbaros)* என்னும் சொல்லின் அடியாகப் பிறந்தது. அக்காலத்தில் கிரேக்கர்கள் நாகரிகம் உள்ளவர்களாகக் கருதப்பட்டதால் ஏனையோர் நாகரிகம் அற்றவர்கள் என்ற கருத்துரு ஏற்பட்டிருக்கலாம். ஆனால், கிரேக்கரின் நகர அரசுகள் ஒன்றுடன் ஒன்று போர் புரிந்தபோது ஒரு பகுதியினரை மற்றவர் காட்டுமிராண்டிகளாகக் குறிப்பிட்டுக்கொண்டனர். நவீனகாலத் தொடக்கத்திலும் அதற்குப் பின்னர் சிறிது காலமும் துருக்கியரை இழிவாகக் குறிப்பிடுவதற்குக் கிரேக்கர் இச்சொல்லைப் பயன்படுத்தினர்.

உரோமர்கள் பல்வேறு யேர்மானிய குழுக்களை, settled Gauls, ஹன் இனத்தவரை காட்டுமிராண்டிகளாக கருதினர்.

சொற்பிறப்பு
-----------

சென்னைப் பல்கலைக்கழகத் தமிழ்ப் பேரகராதி, *காட்டுமிராண்டி* என்னும் சொல்லுக்கு நேரடியான பொருள் எதையும் தரவில்லை. ஆனால் *மிருகாண்டி* என்னும் சொல்லுக்குக் *காட்டுமிராண்டி* எனப் பொருள் தந்துள்ளது. இந்த அகராதியின்படி *மிருகாண்டி* என்னும் சொல் *மிருகம் + ஆள்* என்னும் சொற்பிணைப்பினால் உருவானதாகத் தெரிகிறது. எனவே *காட்டுமிராண்டி* என்னும் சொல் "காட்டு விலங்குகளின் தன்மைகளைக் கொண்ட ஆள்" என்ற நேரடிப் பொருள் தருவதாகக் கொள்ள முடியும்.

குறிப்புகள்
-----------

1. ↑  *Webster's New Universal Unabridged Dictionary*, 1972, pg. 149, Simon & Schuster Publishing
2. ↑  Siculus Diodorus, Ludwig August Dindorf, Diodori Bibliotheca historica - Volume 1 - Page 671
3. ↑  Εκδοτική Αθηνών, ο Ελληνισμός υπό ξένη κυριαρχία: Τουρκοκρατία, Λατινοκρατία, 1980, page 34 (in Greek)
4. ↑  Justin Marozzi, The Way of Herodotus: Travels with the Man who Invented History, 2010, pages 311–315
**தழை** என்பது சங்ககால மகளிரின் அணிகலன். உடுத்திக்கொள்ளும்போது அது **தழையாடை**. தொடுக்கும்போது அது **தழையாடை தைக்கும் விளையாட்டு**. உடலில் பூணும்போது அது **தழையணி**. தலையில் செருகிக்கொள்ளும்போது அது **தழைப்பூ**.  'தழையைக் காதலன் தன் காதலிக்கு விலையாக  நல்குவான். 

நெய்தல் நில மகளிர் தழையாடையைப் பெரிதும் விரும்புவர். கழியில் பூத்த பூவைத் தலையிலும், ஞாழல் தழையாடையை இடுப்பிலும் ஒருத்தி அணிந்திருந்தாள்.  

மகளிர் இடையில் அணிந்து கொண்ட ஆடை தழையாடை.  சங்ககால மகளிர் தாம் உடுத்தியிருந்த ஆடைக்கு மேல் ஒப்பனை ஆடையாகத் தழையாடையை உடுத்திக்கொண்டனர். இது ஆடைக்கு மேல் இடுப்பில் அணிந்துகொள்ளும் மணிமேகலை போன்றதோர் அணியாடை. தழையாடையை 'முறி'  எனவும் வழங்கினர். தழையும், தளிர்முறியும், பூங்கொத்துகளும் தழையாடையை உருவாக்கப் பயன்படுத்தப்பட்டன. காதலன் காதலிக்குப் பரிசாக வழங்கிய தழல், தட்டை, குளிர் என்னும் விளையாட்டுப் பொருள்கள். அவள் தினைப்புனம் காக்கும்போது பறவைகளை ஓட்டப் பயன்பட்டன. அவன் தந்த 'முறி' அவள் ஒப்பனை செய்துகொள்ளப் பயன்பட்டது. 

மகளிர் மலர் இல்லாத காலத்தில் ஞாழல் தழையைத் தலையில் அணிந்து ஒப்பனை செய்துகொள்வர். தலைவன் தலைவிக்கு பரிசு விலையாகத் தழையாடை நல்கும் வழக்கம் உண்டு.  காவி  நெய்தல்  முதலான தழைகள் தழையாடை தைக்கப் பயன்படுத்தப்பட்டன. 

காதலன் தைத்துக் காதலிக்குத் தருவான்.  மகளிர் தாமே தளிர்களைப் பறித்துத் தழையாடை தைத்து இடுப்பில் அணிந்துகொள்வர். 

பழையர் இனத்தவர் தழையாடையுடன் காணப்பட்டனர்.  பரதவர் மகளிர் உண்டாட்டு விழாவின்போது தழையாடை உடுத்திக்கொண்டனர்.

அடிக்குறிப்பு
-------------

1. ↑  
உடுத்தும், தொடுத்தும், பூண்டும், செரீஇயும்,  

தழை அணிப் பொலிந்த ஆயமொடு துவன்றி,  

விழவொடு வருதி, நீயே (குறுந்தொகை 295)
2. ↑  பரிசம் போடும் விலையாக
3. ↑  
கழிப் பூத் தொடர்ந்த இரும் பல் கூந்தல்,  

கானல் ஞாழல் கவின் பெறும் தழையள். (ஐங்குறுநூறு 191)
4. ↑  தழையோர் கொய்குழை அரும்பிய குமரி ஞாழல் (நற்றிணை 54)
5. ↑  பல் பூம் பகைத் தழை நுடங்கும் அல்குல் (நற்றிணை 8)
6. ↑  தளிர் முறியால் செய்யப்பட்டது முறி.
7. ↑  
தழலும் தட்டையும் முறியும் தந்திவை  

ஒத்தன நினக்கெனப் பொய்த்தன கூறி (குறுந்தொகை 223)
8. ↑  
எக்கர் ஞாழல் மலர் இல் மகளிர்  

ஒண் தழை அயரும் துறைவன்  

'தண் தழை விலை' என நல்கினன், நாடே. (குறுந்தொகை 147)
9. ↑  காவி அம் பகை நெறித் தழை அணிபெறத் தைஇ (நற்றிணை 123)
10. ↑  நெய்தல் அம் பகை நெறித் தழை அணி பெறத் தைஇ, (நற்றிணை 96)
11. ↑  தழையும் தாரும் தந்தனன் (நற்றிணை 80)
12. ↑  கிளையிதழ் பறியாப், பைவரி யல்குற் கொய்தழை தைஇ (குறிஞ்சிப்பாட்டு அடி 101)
13. ↑  பைங் குழைத் தழையர் பழையர் மகளிர் (அகநானூறு 331)
14. ↑  பரதவர பைந்தழைமா மகளிரொடு பாயிரும் பனிக்கடல் வேட்டஞ் செல்லாது உவவுமடிந் துண்டாடியும் (பட்டினப்பாலை 91)
தீர்த்தத்தினை வழங்கும் செம்பு தீர்த்தச் செம்பென அழைக்கப்பட்டது. இதுவும் செம்பு வகையைச் சார்ந்திருந்தாலும் அதன் வடிவமும் தோற்றமும் தனித்துவமானது. இது மூடி, மூக்கு, பிடி ஆகியவற்றோடு மேற்புறம் ஒடுங்கி கீழே வர வர அகன்று அழுத்தமான அடிப்புறத்தைக் கொண்டிருக்கும்.

பயன்பாடு
--------

ஆலயங்களில் தீர்த்தத்தினை வழங்குகின்ற ஆலயக் குருக்கள் அதனைப் பக்குவமாக ஒரு கையால் பாத்திரத்தின் பிடியினையும் மறு கரத்தால் நுனிப்புற மூடியையும் பிடித்த படி பக்குவமாக அத் தீர்த்தத்தினைப் பக்தர்களுக்கு வழங்குவார். பாரமும் தனித்துவமான தோற்றப்பாட்டினையும் கொண்டிருந்த இவ்வகைத் தீர்த்தச் செம்புகள் தற்காலங்களில் பாவனையில் இருந்து மறைந்து பாவனைக்கு இலகுவாகச் சிறு கிண்ணமும் கரண்டியும் கொண்ட பொருளாக மாற்றமடைந்து வருவதைக் காணலாம்.

இந்து மக்களின் பாரம்பரியத்தில் ஆலயங்களில் மாத்திரமன்றி சில இல்லங்களிலும் இவை பாவனையில் இருந்ததை அறிய முடிகிறது. வீடுகளில் நடைபெறும் சமய சம்பந்தமான கிரியைகளின் போதும்; குறிப்பாக சமய ஆசாரியார்கள் வீடுகளுக்கு வந்து நிகழ்த்தும் திவசம், ஆட்டத்திவசம், துடக்குக் கழிவுகள், மற்றும் மங்கல அமங்கல நிகழ்வுகளின் போதும் ஆசாரியாரின் தீர்த்தம் முதலானவற்றின் பாவனைக்காக இவை பாவிக்கப்பட்டன.

பித்தளையினாலான பலமான அடிப்புறமும் காத்திரமான பலமும் கொண்ட இப்பாத்திரமும் இப்போது பாவனையில் இருந்து மறைந்து வருகிறது.

வரலாறு
------

கி.பி.13ம் நூற்றாண்டின் இறுதியிலும் 14ம் நூற்றாண்டின் ஆரம்பத்திலும் இந்தியாவுக்கு வந்த முஸ்லிம்களின் வருகையோடு சித்திரவேலைப்பாடுகளும் இதனையொத்ததும் அதே நேரம் சற்றே வேறுபாடான அமைப்பினைக் கொண்டதுமான இப்பாத்திர வகைகள் இந்தியாவுக்கு அறிமுகப்படுத்தப்பட்டதாக நம்பப் படுகிறது. இந்திய ஓவியங்களில் இவ்வகையான பாத்திரங்கள் 17. ம் நூற்றாண்டுகளில் வெளிப்பட ஆரம்பித்திருக்கின்றன. அவை பின்னர் அலங்காரம், தோற்றப்பாடு, வடிவங்களில் இந்தியப் பாரம்பரியத்தோடும் இணைந்து பல்வேறு வடிவங்களில் வெளிப்பட்டது.

அக்காலங்களில் இவ்வகையான பாத்திரங்களை இஸ்லாமிய வாழ்க்கை முறையைப் பின்பற்றிய பாரத மக்கள் தம் வீட்டுக்கு வருகின்ற விருந்தினர்களை உபசரித்து அவர்களின் கைகளையும் கால்களையும் கழுவுவதற்கு இவ்வகையான பாத்திரங்களில் தண்ணீருக்கு வாசனையூட்டிப் பயன் படுத்தியதாக ஒரு குறிப்புக் காணப்படுகிறது.

அங்கிருந்து பின்னர் ஏனைய நாடுகளுக்கு அவ் அவ் நாடுகளின் பயன்பாட்டு இயல்புகளுக்கு ஏற்றபடி உருமாறி இப் பாத்திர வடிவமைப்புகள் மற்றும் பாத்திரப் பயன்பாடுகள் பரவி இருக்கலாம்.

படத் தொகுப்பு
-------------

|  |  |  |  |
| --- | --- | --- | --- |
|  |  |  |  |

இவற்றையும் பார்க்க
------------------

* பன்னீர்ச் செம்பு

மேற்கோள்கள்
-----------

1. ↑  Mughal Brass Ewer, Engraved & with Dark Lac Inlay Northern India (probably Lahore) mid 17th to early 18th century
**காரம்-கார்பனேட்டு வினை** *(Alkali–carbonate reaction)* என்பது கார்பனேட்டு கனிமமான தோலமைட்டு திரட்சியின் உறுதித்தன்மையை தரமிறக்கும் ஒரு வினையாக சந்தேகிக்கப்படுகிறது.
திரட்டில் இருக்கும் தோலமைட்டுப் படிகங்கள் கற்காரையின் காரத்துடன் வினைபுரிந்து, புரூசைட்டு (MgOH)2 கால்சைட்டு (CaCO3).போன்ற கனிமங்கள் உருவாதலை தூண்டுகிறது. தற்காலிகமாக இந்த வினைவழிமுறையை 1950 இல் சுவென்சன் மற்றும் கில்லோட்டு என்பவர்கள்முன்மொழிந்தனர். இவ்வினை கீழ்கண்டவாறு எழுதப்படுகிறது.

CaMg(CO3)2 + 2 NaOH → CaCO3 + Na2CO3 + Mg(OH)2
நீர் உறிஞ்சல் காரணமாக தோலமைட்டு நீக்கல் நிகழ்ந்தபிறகு, திரட்டின் பருமன் விரிவாக்கத்திற்கு புரூசைட்டு (Mg(OH)2), காரணமாக இருக்க முடியும் எனக் கருதப்படுகிறது. .

மேற்கோள்கள்
-----------

1. ↑  Swenson, E.G.; Gillott, J.E. (1964). "Alkali–carbonate rock reaction". *Highway Research Record* **45**: 21–40.

1. Swenson, E.G. (1957) A reactive aggregate undetected by ASTM test. ASTM Bulletin No. 226, pp. 48–50.
2. Swenson, E.G. (1957) Cement-aggregate reaction in concrete of a Canadian bridge. ASTM Proceedings, 57: 1043–1056.

புற இணைப்புகள்
--------------

* Cement.org | Alkali-aggregate reaction
**தீர்த்தமலை** (*Theerthamalai*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டத்தின் அரூர் வட்டத்திலுள்ள உள்ள ஒரு சிற்றூராகும்.. இவ்வூர் கிருஷ்ணகிரி மற்றும் தா்மபுரி மாவட்டம் வழியாக செல்லும் தென்பெண்ணை ஆற்றின் அருகில் உள்ளது.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவில் உள்ளது.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இந்த கிராமத்தில் 556 குடும்பங்களும் 2,055 மக்களும் வசிக்கின்றனர்.

தீர்த்தகிரீசுவரர் கோயில்
------------------------

இந்த ஊரில் 1200 அடி உயரத்தில் உள்ள தீர்த்தமலையில் தீர்த்தகிரிசுவரர் கோயில் அமைந்துள்ளது.. இங்கு கோயில் வளாகத்தில் உள்ள குன்றில் இருந்து 50 அடி உயரத்தில் கால் அங்குள அளவிற்கு ஒரு குழாயின் வழியாக நீர் ஊற்றிக் கொண்டு இருக்கிறது. கோடைக் காலத்திலும் மழைக் காலங்களிலும் ஆண்டு முழுவதும் குழாயின் வழியாக ஊற்றும் நீரின் அளவு மாறுவதில்லை. இப்புனித நீரை மக்கள் தீர்த்தமாக தெளித்துக் கொள்கின்றனர். மேலும் இங்கு அக்கினிதீர்த்தம், குமாரதீர்த்தம் கெளரிதீர்த்தம், அகத்தியர் தீர்த்தம் போன்ற தீர்த்தங்கள் உள்ளன. எனவே இது தீர்த்தமலை என பெயர் பெற்றது. இம்மலையில் 3000 ஆண்டுகளுக்கு முன்பு வாழ்ந்த சித்தர்கள் சிறு வண்டுகள் போன்ற உயிரினங்கள் வடிவில் வாழ்வதாக மக்கள் நம்புகின்றனர். இம்மலையில் சுமார் 5 ஆண்டுகளுக்கு முன்பு[*எப்போது?*] 100 சதுர மீட்டர் பரப்பளவில் மூன்று இடங்களில் மலைப்பகுதியில் மண் புரட்டி போட்டது போல் இயற்கை மாற்றங்கள் நிகழ்ந்தது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-11-26 அன்று பார்க்கப்பட்டது.
2. ↑  "Theerthamalai Village in Harur (Dharmapuri) Tamil Nadu". *villageinfo.in*. 2021-09-28 அன்று பார்க்கப்பட்டது.
3. ↑  தீர்த்தகிரீஸ்வரர் கோயில் ராஜகோபுரம் புதுப்பிக்கும் பணி தொடக்கம், நாளிதழ்: தினமணி, நாள்: செப்டம்பர் 8, 2009
4. ↑  தீர்த்தமலை தீர்த்தகிரீசுவரர் கோயில் கும்பாபிஷேகம்
5. ↑  அருள்மிகு தீர்த்தகிரீசுவரர் திருக்கோயில், தினமலர்-கோயில்கள்

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
***Page Module:Hatnote/styles.css has no content.***

*இதனுடன் குழப்பிக் கொள்ளாதீர்: டி. பாலசுப்பிரமணியம்.*
வேதாள உலகம் (1948) திரைப்படத்தில் ஆர். பாலசுப்பிரமணியம்
**ஆர். பாலசுப்பிரமணியம்** (*R. Balasubramaniam*) தமிழ் நாடக, திரைப்பட நடிகராவார். இவர் 1930கள் முதல் பல தமிழ்த் திரைப்படங்களில் நடித்துள்ளார்.

வாழ்க்கைச் சுருக்கம்
--------------------

பாலசுப்பிரமணியம் தமிழ்நாடு, சுவாமிமலையில் பிறந்தவர். தஞ்சாவூர் உயர்நிலைப் பள்ளியில் படிப்பை முடித்து, கும்பகோணத்தில் ஆசிரியராகப் பணியாற்றினார். ஆசிரியப் பணியுடன் கும்பகோணத்தில் அப்போது புகழ்பெற்றிருந்த வாணி விலாச சபையின் நாடகங்களில் நடித்துக் கொண்டிருந்தார். ஆரம்பத்தில் பெண் வேடங்களில் கதாநாயகியாக நடித்துப் புகழ் பெற்றார். பட்டாபிராம சாத்திரியார் இராமாயணத்தை பகுதி பகுதியாக நாடகமாக்கி நடத்தி வந்த போது பாலசுப்பிரமணியம் சீதையாக நடித்து வந்தார். ஏ. ராஜகோபால் செட்டியார் இராமனாக நடித்து வந்தார். சில காலத்திலேயே பாலசுப்பிரமணியம் கம்சன், இராவணன் போன்ற வேறு வேடங்களிலும் நடித்து பாராட்டுகளைப் பெற்றார்.

பாலசுப்பிரமணியத்தின் நாடகத்தைப் பார்த்த சிறீராமுலு நாயுடு துகாராம் (1938) திரைப்படத்தில் மும்பாஜியாக நடிக்க அவரை ஒப்பந்தம் செய்தார். முசிரி சுப்பிரமணிய ஐயர் இதில் முக்கிய பாத்திரத்தில் நடித்திருந்தார். இப்படத்தில் பாலசுப்பிரமணியம் இராகமாலிகையில் ஒரு பாடலும் பாடினார். இதன் பின்னர் சீதா ஜனனம், ரம்பையின் காதல், வேதாள உலகம், மனோன்மணி உள்ளிட்ட பல திரைப்படங்களில் நடித்தார். இறுதியாக 1964 இல் வெளிவந்த கர்ணன் திரைப்படத்திலும், பின்னர் 1971 இல் வெளிவந்த ஆதிபராசக்தி திரைப்படத்திலும் நடித்திருக்கிறார்.

ஆர். பாலசுப்பிரமணியம் ராஜசூயம் (1942) திரைப்படத்திற்கு கதை, வசனம் எழுதி, நடித்திருந்தார்.

நடித்த திரைப்படங்கள்
--------------------

1. ராஜா தேசிங்கு (1936)
2. பிரகலாதா (1939)
3. வேதவதி (1941)
4. சுபத்ரா அர்ஜூனா (1941)
5. ராஜசூயம் (1942)
6. தமிழறியும் பெருமாள் (1942)
7. ஹரிச்சந்திரா (1944)
8. துளசி ஜலந்தர் (1947)
9. கடகம் (1947)
10. பொன்னருவி (1947)
11. மோகினி (1948)
12. வேதாள உலகம் (1948)
13. திருமழிசை ஆழ்வார் (1948)
14. கிருஷ்ண விஜயம் (1950)
15. பாரிஜாதம் (1950)
16. லைலா மஜ்னு (1950)
17. பொன்முடி (1950)
18. நால்வர் (1953)
19. சொர்க்க வாசல் (1954)
20. கனவு (1954)
21. கற்புக்கரசி (1957)
22. தாய் மகளுக்கு கட்டிய தாலி (1959)
23. தங்கப்பதுமை (1959)
24. குறவஞ்சி (1960)

மேற்கோள்கள்
-----------

1. 1 2 3 4  மாரதன் (சனவரி 1949). "நடிக திலகம் ஆர். பாலசுப்பிரமணியம்". *பேசும் படம்*: பக். 98-108.
2. ↑  ராண்டார் கை. "Vedhala Ulagam 1948". *தி இந்து*. 12 செப்டம்பர் 2016 அன்று பார்க்கப்பட்டது.
3. ↑  ராண்டார் கை. "Rajasuyam (1942)". *தி இந்து*. 13 செப்டம்பர் 2016 அன்று பார்க்கப்பட்டது.
**ஆர். பி. படங்கர்** (R. B. Patankar) என்று அழைக்கப்படும் **ராஜராம் பால்சந்திர படங்கர்** (Rajaram Bhalchandra Patankar) (1 ஜனவரி 1927 - 24 மே 2004) மராத்தி விமர்சகரும் நவீன அழகியல் அறிஞரும் ஆவார். அவர் மராத்தி மற்றும் ஆங்கிலம் இரண்டு மொழிகளிலும் எழுதினார். *சவுந்தர்ய மீமன்சா* (1974) என்ற தனது அறிவார்ந்த படைப்பிற்காக 1975 ஆம் ஆண்டில் சாகித்ய அகாதமி விருதைப் பெற்றார்.

வாழ்க்கை வரலாறு
---------------

படங்கர் 1927 ஆம் ஆண்டில் சனவரி 1 ஆம் நாள் பிறந்தார். மகாராட்டிராவில், புனே பல்கலைக்கழகத்தில் ஆங்கில இலக்கியத்தில் முதுகலைப் பட்டத்தைப் படித்தார். இலக்கியத்தில் தகவல் தொடர்பு என்ற தலைப்பில் தனது ஆய்வறிக்கையை சமர்ப்பித்து ஆய்வியல் நிறைஞர் (முனைவர்) பட்டத்தைப் பெற்றார். 1951-1964 காலகட்டத்தில் மகாராட்டிரா மற்றும் குஜராத்தில் உள்ள பல்வேறு கல்லூரிகளில் கற்பித்தார். 1964 ஆம் ஆண்டில், அவர் பம்பாய் பல்கலைக்கழகத்தில் ஆங்கிலத் துறையில் வாசகராகச் சேர்ந்தார், மேலும் 1978 ஆம் ஆண்டில் துறைத் தலைவரானார். 1986 வரை அவர் அங்கு அழகியல் கோட்பாடு மற்றும் விமர்சனப் பாங்கு ஆகியவற்றைக் கற்பித்தார். அவர் 24 மே 2004 அன்று இறந்தார்.   
[  ]

படைப்புகள்
----------

படங்கர் மராத்தி மற்றும் ஆங்கிலம் ஆகிய இரண்டு மொழிகளிலும் எழுதினார். மராத்தி இலக்கியம் மற்றும் விமர்சனம் தொடர்பான அவரது முக்கிய படைப்புகள் மராத்தியில் வெளியிடப்பட்டன. *அழகியல் மற்றும் இலக்கிய விமர்சனம்* என்ற இவரது முதல் புத்தகம் 1969 ஆம் ஆண்டில் வெளியிடப்பட்டது. சவுந்தர்ய மீமன்சா (1974), குரோகெசெ சவுந்தர்ய *சாஸ்திரம்:ஏக் அப்யாஸ்* (1974) மற்றும் காஞ்சே சவுந்தர்ய மீமன்சா(1977) ஆகிய தலைப்புகளில் மராத்தியில் மூன்று புத்தகங்கள் தொடர்ந்து வெளியிடப்பட்டன. மராத்தி இலக்கியத்தில் நிலைத்திருக்கக்கூடிய சிறப்பான படைப்புகளாகக் கருதப்படும் *சவுந்தர்யா மீமன்சா*, பிளேட்டோ, அரிசுட்டாட்டில் முதல் லுட்விக் விட்கென்ஸ்டைன் மற்றும் சார்த்தர் வரையிலான மேற்கத்திய அழகியலையும், சமஸ்கிருத உரையிலிருந்து நவீன மராத்தி விமர்சகர்கள் வரையிலான இந்திய பாரம்பரியத்தையும் கையாள்கிறது.

இலக்கியத்திற்கு ஷர்சந்திர சந்த்திபோத்தின் பங்களிப்பை மதிப்பிடுகின்ற *முக்திபோதஞ்சே சாகித்யாவை* (1986) எழுதினார். படங்கர் 'ஏரியல்' என்ற புனைப்பெயரில் சில கவிதைகளையும் வெளியிட்டார். *பதங்கரஞ்சி சவுந்தர்யா மீமன்சா* (1977) என்ற பதங்கரின் கோட்பாடுகள் மற்றும் அழகியலின் கொள்கைகள் குறித்து பிரபாகர் பத்யே ஒரு புத்தகத்தை எழுதியுள்ளார்.

விருது
------

படங்கர் தனது *சவுந்தர்ய மீமன்சா* புத்தகத்திற்காக 1957 ஆம் ஆண்டில் சாகித்ய அகாதமி விருதைப் பெற்றார்.

குறிப்புகள்
-----------

1. ↑  Devy, G. N. தொகுப்பாசிரியர் (2002). *Indian Literary Criticism: Theory and Interpretation*. Hyderabad: Orient Longman Pvt. Ltd.. பக். 389. பன்னாட்டுத் தரப்புத்தக எண்:978-81-250-2022-6. .
2. ↑   *Encyclopaedia of Indian Literature: Navaratri-Sarvasena*. New Delhi: சாகித்திய அகாதமி. 2007. பன்னாட்டுத் தரப்புத்தக எண்:978-81-260-1003-1. .
3. ↑  Deshpane, Sunita, தொகுப்பாசிரியர் (2007). *Encyclopaedic Dictionary of Marathi Literature*. New Delhi: Global Vision Publishing House. பக். 555. பன்னாட்டுத் தரப்புத்தக எண்:81-8220-222-1. .
**சி. எச். சேகர்** ஓர் இந்திய அரசியல்வாதி. இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர். இவர் தமிழ்நாடு சட்டமன்றத்திற்காக, தேசிய முற்போக்கு திராவிட கழகம் கட்சி சார்பாக கும்மிடிப்பூண்டியிலிருந்து 2011 தேர்தலில் வேட்பாளராகப் போட்டியிட்டு வெற்றிபெற்றார்.

பின்னணி
-------

சி. எச். சேகர் 1979ஆம் ஆண்டு  பிறந்தவர். இவர் ஒரு தொழில்முனைவர். இவர் பல்வேறு வணிகத்தொழில்கள் செய்து வருகிறார்.

அரசியல் வாழ்க்கை
----------------

சி. எச். சேகர் 2004ல் தன்னுடைய அரசியல் பயணத்தைத் துவக்கினார். பின்னர் 2005ல் துவங்கப்பட்ட தேசிய முற்போக்கு திராவிட கழகம் கட்சியில் சேர்ந்தார். முதன்முறையாக அக்கட்சியின் சார்பாக 2006 தேர்தலில் போட்டியிட்டார். அப்பொழுது அவருக்கு வயது 27. அப்பொழுது அவர் அக்கட்சியின் மாவட்டச் செயலாளராகப் பொறுப்பில் இருந்தார்.

பெரிய கட்சிகளுடன் கூட்டணியில்லாமல் 23,000 வாக்குகள் பெற்றிருந்தார். இது அக்கட்சியின் வரலாற்றில் மிக உயர்ந்த சாதனையாகும். 2011 தேர்தலில் தேசிய முற்போக்கு திராவிட கழகம் கட்சி சார்பில் போட்டியிட்டு ஏறத்தாழ 100,000 வாக்குகள் பெற்றிருந்தார். இது அந்த தொகுதியின் 55% வாக்கு ஆகும். மேலும் இவர் தமக்கு எதிராகப் போட்டியிட்டவரைவிட 30,000 வாக்குகள் அதிகம் பெற்று வெற்றி பெற்றார்.

2016 தேர்தலில் கும்மிடிப்பூண்டி தொகுதியில் இவர் கே.எஸ். விஜயகுமார் என்பவரால் தோற்கடிக்கப்பட்டார்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Govt. of Tamil Nadu. 2012-03-20 அன்று மூலம் (PDF) பரணிடப்பட்டது.
2. ↑  "Denial of US Visa to CH Sekar, made him enter Politics and become MLA ~ Heroes making Vision 2020 as reality". Action2020.in. 1 June 2013. 2017-04-27 அன்று பார்க்கப்பட்டது.
3. ↑  "15th Assembly Members". Government of Tamil Nadu. 2016-08-22 அன்று மூலம் பரணிடப்பட்டது. 2017-04-26 அன்று பார்க்கப்பட்டது.
**ஆர். பிச்சுமணி ஐயர்** (*R. Pichumani Iyer*, 18 மே 1920 – 20 சூன் 2015) தமிழகத்தைச் சேர்ந்த புகழ்பெற்ற வீணை இசைக்கலைஞர் ஆவார். கலைமாமணி விருது பெற்றவர். வீணையிசையில் தஞ்சாவூர் பாணியில் சிறந்து விளங்கியவர். அனைத்திந்திய வானொலியில் முதல் தரக் கலைஞராக விளங்கியவர்.

வாழ்க்கைக் குறிப்பு
-------------------

பிச்சுமணி ஐயர் நாகப்பட்டினம் மாவட்டம், வேதாரண்யம் வட்டம், கத்தரிப்புலம் என்ற ஊரில் இசைக் குடும்பம் ஒன்றில் இராஜகோபால ஐயர், ஞானாம்பாள் ஆகியோருக்குப் பிறந்தார். ஆரம்ப இசைப்பயிற்சியை `ஜாலர்’ கோபால ஐயர், `தின்னியம்’ வெங்கட்ராம ஐயர் ஆகியோரிடம் பெற்றார். பின்னர் திருச்சிராப்பள்ளியைச் சேர்ந்த வீணை குப்பண்ணாவிடம் மேலதிக பயிற்சியைப் பெற்றார். திருச்சி தேசியக் கல்லூரியில் தனது கல்வியை முடித்து, அண்ணாமலைப் பல்கலைக்கழகத்தில் நான்கு ஆண்டுகள் படித்து வீணையிசையில் `சங்கீத பூசணம்’ பட்டத்தைப் பெற்றார்.

நாட்டைக் குறிஞ்சி, கதனகுதூகலம் மற்றும் மலயமாருதம் ஆகிய இராகங்களில் சுவரஜதிகளையும், வசந்த கைசிகி, பிருந்தாவன சாரங்கா, அமீர் கல்யாணி ஆகிய இராகங்களில் தில்லானாக்களையும் உருவாக்கி இருக்கிறார். ஏவிஎம், ஹெச்எம்வி நிறுவனங்களுடன் இணைந்து ஆர்பிஎம் ஒலித்தட்டுகளாக இவரது கச்சேரிகள் வெளிவந்துள்ளன.

திரையுலகில்
-----------

1940-இல் பிச்சுமணி ஐயரை திரைத்துறைக்கு அழைத்து வந்தவர் இயக்குநர் கே. சுப்பிரமணியம். அவருடைய மெட்ராஸ் யுனைடெட் ஆர்டிஸ்ட் நிறுவனத்தில் சேர்ந்தார். இந்நிறுவனத்தில் பணியாற்றிய கலைஞர்களே வானொலியில் இசை நிகழ்ச்சிகளை அளித்தனர். அத்தோடு ஜூபிடர் கலையகத்தில் ஆஸ்தான வீணைக் கலைஞராகச் சேர்ந்தார். பிரபலமான பலருக்கும் அவர் வீணை கற்றுக் கொடுத்தார். ஏ. வி. மெய்யப்பச் செட்டியார் அவரை ஏவிஎம்மில் நிரந்தரப் பணியில் சேர்த்தார். அங்கு அவர் 16 ஆண்டுகள் பணியாற்றினார். ஏவிஎம்மின் வேதாள உலகம், ராம ராஜ்ஜியம், வாழ்க்கை, பெண், பக்த ராவணா போன்ற பல திரைப்படங்களில் வீணை இசை வழங்கினார்.

கே. வி. மகாதேவன், எம். எஸ். விஸ்வநாதன் போன்ற திரைப்பட இசையமைப்பாளர்களுக்கு வீணை வாசித்திருக்கிறார். இவரது வீணையிசை இடம்பெற்ற சில பாடல்கள்:

* `மாலைப் பொழுதின் மயக்கத்திலே’ (பாக்கியலட்சுமி)
* `இன்று போய் நாளை வாராய்’ (சம்பூர்ண ராமாயணம்)
* `வீணைக் கொடியுடைய வேந்தனே’ (சம்பூர்ண ராமாயணம்)

விருதுகள்
---------

* மூன்று முறை வீணை சண்முக வடிவு விருதை சென்னை இசைக் கழகம் வழங்கிக் கௌரவித்துள்ளது.
* சங்கீத நாடக அகாதமி விருது
* தமிழக அரசின் கலைமாமணி விருது
* சங்கீத கலா நிபுணர் (மைலாப்பூர் நுண்கலைக் கழகம், 1991)

அண்ணாமலைப் பல்கலைக்கழகத்தின் நிர்வாகக் குழு உறுப்பினராகவும் இவர் இருந்திருக்கிறார்.

மறைவு
-----

ஆர். பிச்சுமணி ஐயர் 1941 முதல் மைலாப்பூரில் வாழ்ந்து வந்தார். 2015 சூன் 20 இல் காலமானார். இவருக்கு இரண்டு ஆண் பிள்ளைகளும், இரண்டு பெண் பிள்ளைகளும் உள்ளனர்.

மேற்கோள்கள்
-----------

1. 1 2 3  Tribute: R. Pichumani Iyer, Mylapore Times, சூலை 2015
2. ↑  R Pichumani Iyer
3. 1 2 3 4  P. Vasanthakumar (2015-07-02). "Tribute to Pichumani Iyer". The Hindu. 2020-06-13 அன்று பார்க்கப்பட்டது.
4. 1 2 3 4 5 6 7 8 9 10  சங்கர் வெங்கட்ராமன் (11 சூன் 2020). "வீணை பிச்சுமணி அய்யர் நூற்றாண்டு: வீணை இசையில் பக்தியைப் பரப்பியவர்!". இந்து தமிழ். 13 சூன் 2020 அன்று பார்க்கப்பட்டது.
**விதி 49-ஓ** இந்தியாவின் தேர்தல்களை நடத்தும் நெறிமுறைகளைக் கொண்ட தேர்தல் நடத்தை விதிகள், 1961 கீழ் அமைந்துள்ள ஓர் விதியாகும். இது ஓர் ஏற்புடை வாக்காளர் தனது வாக்குச்சீட்டைப் பதிய விரும்பாது தமது செயலை பதிய விரும்பும்போது செய்யவேண்டுவனவற்றை விளக்குகிறது. இந்த விதியின் நோக்கம் வாக்குச்சீட்டுக்களின் தவறான பயன்பாட்டையும் ஏமாற்றல்களையும் தடுப்பதாகும்.

விதி 49-O உரை
-------------

*49-O. வாக்காளர் வாக்களிக்க விரும்பாதபோது.-ஓர் வாக்காளர், தனது தேர்தல் பட்டியல் எண் படிவம்-17A வாக்காளர் பதிவேட்டில் பதியப்பட்டபின்னர், விதி 49L துணைவிதி (1)இல் கண்டுள்ளபடி கையொப்பமோ கைநாட்டோ இட்டபிறகு, தனது வாக்கை இட விரும்பாது போனால், இது குறித்தான குறிப்பை, படிவம் 17A பதிவேட்டில் உரிய இடத்தில் வாக்குச்சாவடி அதிகாரியால் பதிவதுடன் அந்த வாக்காளரின் கையொப்பமோ கைநாட்டோ அந்தக் குறிப்பிற்கு எதிராகப் பெறப்படவேண்டும்.*

தற்போது நடைமுறைப்படுத்தப்படும் விதி 49-O
----------------------------------------

வாக்குச்சீட்டோ / வாக்குப்பதிவு இயந்திரமோ வேட்பாளர்களின் பெயர்கள் அடங்கிய பட்டியலை மட்டுமே கொண்டிருப்பதால் ஓர் வாக்காளர் இந்த விதியின் கீழ் நேரடியாக வாக்களிக்க இயலாமல் உள்ளது. வாக்குச்சாவடியிலுள்ள முதன்மை அதிகாரியிடம் தனது எண்ணத்தை அறிவிக்க வேண்டும். இது மறைவான வாக்களிப்பின் தன்மைக்கு முரணாக உள்ளது. ஆயினும், வாக்குச்சீட்டுக்கள் பயன்படுத்தும்போது வாக்காளர் தனது வாக்குச்சீட்டை "செல்லாதது" ஆக்கி இதற்கு வழிகாண முடியும். மின்னணு இயந்திரங்கள் செயலாக்கத்திற்கு வருமுன் இதுவே மறைவான வாக்களிப்புத் தன்மையைக் கெடுக்காது வெற்று வாக்குகளை அளிக்கும் முறையாக பொதுவாக பின்பற்றப்பட்டு வந்தது.

தற்போது, ஒரு தேர்தலில், *வெற்று* வாக்குகள் எவ்வளவு இருந்தாலும், ஏற்புடை வாக்குகளில் முதன்மையான எண்ணிக்கையைப் பெறும் வேட்பாளர் வெற்றி பெற்றவராவார். இருப்பினும் தேர்தல் அதிகாரிகள் வெற்று வாக்குகளின் எண்ணிக்கையையும் எண்ணி பதிய வேண்டும்.

49ஒ ஓட்டுகளின் எண்ணிக்கை குறிப்பிட்ட தேர்தலின் முடிவில் மாற்றம் ஏற்படுத்துவதில்லை. அது அறிந்து கொள்ளக்கூடிய எண்ணிக்கை மட்டுமே.

இவற்றையும் பார்க்க
------------------

* 49-ஓ (திரைப்படம்)

மேற்கோள்கள்
-----------

1. 1 2  "The Conduct of Elections Rules, 1961". 2014-06-07 அன்று மூலம் பரணிடப்பட்டது. 2011-03-30 அன்று பார்க்கப்பட்டது.
2. ↑

வெளியிணைப்புகள்
---------------

* இந்தியத் தேர்தல் ஆணையம்